techiaith/cofnodycynulliad_en-cy huggingface dataset:
English: Well, Llywydd, I agree, of course, with what my colleague, the Counsel General, said: that there is a great deal of constitutional repair that needs to be made to the United Kingdom and that the next Labour Government will have a real responsibility to make sure that that happens. I had an opportunity only yesterday evening to discuss the forthcoming Gordon Brown review with the leader of the opposition at Westminster. I agree with what Mick Antoniw said about the responsibility that will fall to that next Labour Government. Llywydd, the position of the Welsh Government remains that set out in 'Reforming our Union'; it has been our position for a number of years. Colleagues here will remember that what we said in that document was that, 'provided a government in either country has secured an explicit electoral mandate for the holding of a referendum, and enjoys continuing support from its Parliament to do so, it is entitled to expect the UK Parliament to take whatever action is necessary to ensure that the appropriate arrangements can be made.' So, that's been our position and it remains our position.
Welsh: Wel, Llywydd, rwy'n cytuno, wrth gwrs, â'r hyn a ddywedodd fy nghyd-Weinidog, y Cwnsler Cyffredinol: bod llawer iawn o waith atgyweirio cyfansoddiadol angen ei wneud i'r Deyrnas Unedig ac y bydd gan y Llywodraeth Lafur nesaf gyfrifoldeb gwirioneddol i sicrhau bod hynny'n digwydd. Cefais gyfle dim ond neithiwr i drafod adolygiad Gordon Brown sydd ar ddod gydag arweinydd yr wrthblaid yn San Steffan. Rwy'n cytuno gyda'r hyn ddywedodd Mick Antoniw am y cyfrifoldeb fydd yn syrthio ar ysgwyddau'r Llywodraeth Lafur nesaf honno. Llywydd, mae safbwynt Llywodraeth Cymru yn parhau i fod yr un a nodir yn 'Diwygio ein Hundeb'; hwn yw ein safbwynt ni ers nifer o flynyddoedd. Bydd cyd-Aelodau yma yn cofio mai'r hyn ddywedom ni yn y ddogfen honno oedd, 'ar yr amod bod y llywodraeth yn y naill wlad neu'r llall wedi sicrhau mandad etholiadol pendant ar gyfer cynnal refferendwm, a bod ei senedd yn parhau i'w chefnogi i wneud hynny, bod hawl ganddi ddisgwyl i Senedd y DU gymryd y camau sy'n angenrheidiol i sicrhau bod modd gwneud y trefniadau priodol.' Felly, dyna fu ein safbwynt ni ac mae'n parhau felly.
English: In the conversation that you had with Sir Keir Starmer, did he reiterate the comments that he made in an interview earlier this month, which were confirmed by his official spokesperson following the judgment last week, that he would not agree to an independence referendum in Scotland following the next general election? Is that not a denial of democracy? And on that theme, what do you, First Minister, understand to be the position of the UK Labour Party as to the devolution of justice? They opposed it in the Wales Act deliberations in 2017. Asked this morning in Westminster Hall whether they supported it now, shadow justice Minister Anna McMorrin could only say a UK Labour Government would work in partnership with the Welsh Labour Government, but the focus would be on looking not at 'where justice is delivered, but on how it's delivered.' Is that also not a denial of democracy? It's certainly hardly a ringing endorsement of the mandate that you won at the 2021 election.
Welsh: Yn y sgwrs a gawsoch gyda Syr Keir Starmer, a wnaeth ef ailadrodd y sylwadau a wnaeth mewn cyfweliad yn gynharach y mis hwn, a gadarnhawyd gan ei lefarydd swyddogol yn dilyn y dyfarniad yr wythnos diwethaf, na fyddai'n cytuno i refferendwm annibyniaeth yn yr Alban yn dilyn yr etholiad cyffredinol nesaf? Onid gwarafun democratiaeth yw hynny? Ac ar y thema honno, beth ydych chi, Prif Weinidog, yn deall yw safbwynt Plaid Lafur y DU o ran datganoli cyfiawnder? Fe wnaethant ei wrthwynebu yn y trafodaethau ar Ddeddf Cymru yn 2017. Pan ofynnwyd y bore 'ma yn Neuadd San Steffan a oedden nhw'n ei gefnogi nawr, gallai Gweinidog cyfiawnder yr wrthblaid, Anna McMorrin, dim ond dweud y byddai Llywodraeth Lafur y DU yn gweithio mewn partneriaeth â Llywodraeth Lafur Cymru, ond byddai'r pwyslais, nid ar 'ble mae cyfiawnder yn cael ei gyflawni, ond ar sut y mae'n cael ei gyflawni.' Onid gwarafun democratiaeth yw hynny hefyd? Yn sicr, go brin ei fod yn gymeradwyaeth i'r mandad a enilloch chi yn etholiad 2021.
English: Llywydd, I also had the opportunity to discuss with Anna McMorrin yesterday evening the debate to which she would be replying. I'm very glad indeed that she emphasised, as I hoped she would, the importance of a partnership between the next Labour Government and the Labour Government here, because it's only in that way that we will ever see the transfer of responsibility for justice matters, which is the policy of this Government, which was contained in the Labour manifesto in the 2017 and 2019 general elections. So, I'm very glad to see that that was so very firmly put on the record by our Labour colleague at Westminster Hall. Matters in Scotland are matters for the Scottish Labour Party and for the leader of the party to navigate. I hear what the leader of the Labour Party in Scotland says, which is that a referendum is a matter of timing and, quite certainly in the view of the Scottish Labour Party, now is not the moment when people in Scotland have their minds focused on constitutional matters when they have a winter of the sort that they see stretching out in front of them.
Welsh: Llywydd, cefais gyfle hefyd i drafod gydag Anna McMorrin neithiwr y ddadl y byddai'n ateb iddi. Rwy'n falch iawn yn wir ei bod hi wedi pwysleisio, fel yr oeddwn i yn gobeithio y byddai hi, bwysigrwydd partneriaeth rhwng y Llywodraeth Lafur nesaf a'r Llywodraeth Lafur yma, oherwydd dim ond yn y ffordd honno y byddwn ni byth yn gweld trosglwyddo cyfrifoldeb am faterion cyfiawnder, sef polisi'r Llywodraeth hon, a gafodd ei gynnwys ym maniffesto Llafur yn etholiadau cyffredinol 2017 a 2019. Felly, rwy'n falch iawn o weld bod hynny wedi cael ei roi mor gadarn iawn ar gofnod gan ein cydweithiwr Llafur yn Neuadd San Steffan. Mae materion yn yr Alban yn faterion i Blaid Lafur yr Alban ac i arweinydd y blaid eu llywio. Rwy'n clywed beth mae arweinydd y Blaid Lafur yn yr Alban yn ei ddweud, sef bod refferendwm yn fater o amseru ac, yn gwbl sicr ym marn Plaid Lafur yr Alban, nid nawr yw'r foment pan fo pobl yn yr Alban yn canolbwyntio ar faterion cyfansoddiadol pan fydd ganddyn nhw aeaf o'r math y maen nhw'n ei weld yn ymestyn o'u blaenau.
English: So, you've changed your view, then, from the summer, when you said: 'The SNPwon an election on the basis they would seek another referendum. How can that be denied to the Scottish people?' And Anna McMorrin was directly asked whether she was prepared to commit to the devolution of justice, and she was not prepared to give that commitment. Now, can I turn to the consequences for Wales from the judgment last week? In particular, is it the Welsh Government's view that you still hold an Executive power to hold referenda, including, if you so choose, on constitutional matters, using secondary legislation? Section 64 of the Government of Wales Act enables Ministers to hold a poll on how their functions are exercised, and section 60 enables Ministers to do anything that they believe is necessary to improve the well-being of Wales. So, would holding a poll on the constitutional future of Wales using secondary legislation, and therefore immune to legal challenge on competence, be permissible, potentially, using this route in your view?
Welsh: Felly, rydych chi wedi newid eich barn ers yr haf, pan ddywedoch chi: 'Enillodd yr SNPetholiad ar y sail y bydden nhw'n ceisio refferendwm arall. Sut gellir gwarafun hynny i bobl yr Alban?' A gofynnwyd yn uniongyrchol i Anna McMorrin a oedd hi'n barod i ymrwymo i ddatganoli cyfiawnder, ac nid oedd hi'n fodlon rhoi'r ymrwymiad hwnnw. Nawr, a gaf i droi at y canlyniadau i Gymru yn sgil y dyfarniad yr wythnos diwethaf? Yn benodol, ai barn Llywodraeth Cymru yw eich bod yn dal i fod â phŵer Gweithredol i gynnal refferenda, gan gynnwys, os ydych chi'n dewis, ar faterion cyfansoddiadol, gan ddefnyddio deddfwriaeth eilaidd? Mae adran 64 o Ddeddf Llywodraeth Cymru yn galluogi Gweinidogion i gynnal arolwg barn ar sut caiff eu swyddogaethau eu harfer, ac mae adran 60 yn galluogi Gweinidogion i wneud unrhyw beth y maen nhw'n credu sy'n angenrheidiol er mwyn gwella llesiant Cymru. Felly, a fyddai cynnal arolwg barn ar ddyfodol cyfansoddiadol Cymru drwy ddefnyddio deddfwriaeth eilaidd, ac felly'n ddiogel rhag heriau cyfreithiol ynghylch cymhwysedd, yn cael ei ganiatáu o bosibl, drwy ddefnyddio'r llwybr hwn yn eich barn chi?
English: I thank the Member for the question, Llywydd. The future of the venue is an issue for Cardiff Council. Any engagement with the Welsh Government will be undertaken through the Arts Council of Wales, and the local authority is expected to meet the council to discuss the future of the hall on Thursday this week.
Welsh: Diolch i'r Aelod am y cwestiwn, Llywydd. Mater i Gyngor Caerdydd yw dyfodol y neuadd. Bydd unrhyw ymgysylltiad gan Lywodraeth Cymru yn cael ei gynnal trwy Gyngor Celfyddydau Cymru, ac mae disgwyl i'r awdurdod lleol gwrdd â'r cyngor i drafod dyfodol y neuadd ar ddydd Iau yr wythnos hon.
English: Thank you, First Minister. I know from your appearance on Beti a'i Phobol that you are very musical yourself. I also know, having been in university with the leader of Cardiff Council, that he's a talented musician too. As you will know as a musician, musical education and experiences are crucially important, and, as a national concert hall for Wales, St David's Hall has provided excellent opportunities for schoolchildren across the years. I can say myself, through Urdd Gobaith Cymru and the school, that I was able to perform on the stage of St David's Hall. So, First Minister, are you concerned that if Live Nation Inc from Beverley Hills were to take control of St David's Hall that the children of Wales from that point onwards wouldn't have the same experiences? Thank you.
Welsh: Diolch yn fawr, Brif Weinidog. Dwi'n gwybod o'ch ymddangosiad ar Beti a'i Phobol eich bod chi'n gerddorol iawn. Dwi hefyd yn gwybod, o fod yn y brifysgol gydag arweinydd Cyngor Caerdydd, fod e'n gerddor amryddawn hefyd. Fel byddwch chi'n gwybod fel cerddor, mae addysg a phrofiadau cerddorol yn hollbwysig, ac, fel neuadd gyngerdd genedlaethol Cymru, mae Neuadd Dewi Sant wedi cynnig profiadau gwych i blant ysgol ar hyd y blynyddoedd. Dwi'n gallu dweud fy hunan, trwy Urdd Gobaith Cymru a thrwy'r ysgol, i mi allu perfformio ar lwyfan y neuadd honno. A ydych chi felly, Brif Weinidog, yn bryderus pe byddai Live Nation Inc o Beverley Hills yn cymryd rheolaeth dros Neuadd Dewi Sant na fyddai plant Cymru o hynny ymlaen yn gallu cael yr un profiadau? Diolch yn fawr.
English: I think it's too early to be concerned, Llywydd, because we don't know enough details. I've had an opportunity today to speak to the council leader here in Cardiff, and I'm sure that he's aware of every point that Rhys ab Owen has raised. So, they are doing the work with not just one company but with more than one company that has shown an interest in collaborating with the council on the future of St David's Hall. I know that the council leader has invited every local Senedd Member to meet him to hear about those discussions, and I'm sure, after having the opportunity to speak to Huw Thomas, that he is determined, if there is any agreement on the future, to safeguard not just what the schools do at present in the hall, but community use in its entirety of a very important resource for the lives of people who live in the capital city.
Welsh: Llywydd, mae'n rhy gynnar i bryderu dwi'n meddwl, achos dŷn ni ddim yn gwybod digon o fanylion. Dwi wedi cael cyfle heddiw i siarad ag arweinydd y cyngor yma yng Nghaerdydd, a dwi'n siŵr fod e'n ymwybodol o bob pwynt mae Rhys ab Owen wedi eu codi. So, mae'n gwneud y gwaith gyda nid jest un cwmni ond mwy nag un cwmni sydd wedi dangos diddordeb i gydweithio â'r cyngor dros ddyfodol Neuadd Dewi Sant. Dwi'n gwybod bod arweinydd y cyngor wedi rhoi gwahoddiad i bob Aelod Senedd lleol i gwrdd â fe i glywed am y trafodaethau, a dwi'n siŵr, ar ôl cael y cyfle i siarad gyda Huw Thomas, ei fod e'n benderfynol, os bydd rhyw fath o gytundeb am y dyfodol, i warchod nid jest beth mae'r ysgolion yn ei wneud ar hyn o bryd yn y neuadd, ond defnydd y gymuned i gyd o rywbeth sy'n hollbwysig i fywyd pobl sy'n byw yn y brifddinas.
English: First Minister, Cardiff Council have cited a maintenance backlog to the tune of £55 million as a motivating factor behind recent soundings to sell St David's Hall in Cardiff. The systematic failure to provide adequate ongoing maintenance now means that the venue, which hosts cultural and civic occasions, as my colleague Rhys mentioned, that add to Cardiff's prestige as a capital city is looking to change hands to a company that has declared their desire to cease holding these types of events. This potential sale of St David's Hall brings to the forefront issues about how responsible the local authority should be in the management of community assets and community buildings, and how accountable they should be when they've failed to properly maintain and look after them. First Minister, I would argue that £55 million-worth of maintenance work is very unlikely to have been accrued over the last three years since the start of the COVID pandemic, and I do not believe that this should be made the reasoning behind the backlog. Fifty-five million pounds-worth of maintenance happens over decades of neglect, and I therefore believe that, if Cardiff Council had acted responsibly in carrying out proper scheduled maintenance, they would not be looking to sell St David's Hall. With this in mind, First Minister, what assessment has this Government made alongside local authorities to understand whether or not those responsible for maintaining cultural and community assets are doing all that they can to properly maintain them? Thank you.
Welsh: Prif Weinidog, mae Cyngor Caerdydd wedi cyfeirio at ôl-groniad cynnal a chadw o £55 miliwn fel ffactor ysgogol y tu ôl i synau diweddar ynghylch gwerthu Neuadd Dewi Sant yng Nghaerdydd. Mae'r methiant systematig i ddarparu gwaith cynnal a chadw parhaus digonol bellach yn golygu bod y lleoliad, sy'n cynnal achlysuron diwylliannol a dinesig, fel y soniodd fy nghyd-Aelod Rhys, sy'n ychwanegu at fri Caerdydd fel prifddinas yn mynd i newid dwylo a mynd i gwmni sydd wedi datgan ei ddymuniad i roi'r gorau i gynnal y mathau hyn o ddigwyddiadau. Mae'r posibilrwydd hwn o werthu Neuadd Dewi Sant yn amlygu problemau blaenllaw ynghylch pa mor gyfrifol y dylai'r awdurdod lleol fod wrth reoli asedau cymunedol ac adeiladau cymunedol, a pha mor atebol y dylen nhw fod pan fethon nhw â'u cynnal a gofalu amdanyn nhw'n iawn. Prif Weinidog, byddwn yn dadlau ei bod yn annhebygol iawn bod gwerth £55 miliwn o waith cynnal a chadw wedi cronni dros y tair blynedd diwethaf ers dechrau'r pandemig COVID, ac nid wyf yn credu y dylid defnyddio hwn fel y rheswm y tu ôl i'r ôl-groniad. Mae gwerth 55 miliwn o bunnau o waith cynnal a chadw yn digwydd dros ddegawdau o esgeulustod, ac felly rwy'n credu pe bai Cyngor Caerdydd wedi ymddwyn yn gyfrifol gan wneud gwaith cynnal a chadw wedi'i drefnu'n briodol, na fydden nhw'n ceisio gwerthu Neuadd Dewi Sant. Gyda hyn mewn golwg, Prif Weinidog, pa asesiad y mae'r Llywodraeth hon wedi'i wneud ochr yn ochr ag awdurdodau lleol i ddeall a yw'r rhai sy'n gyfrifol am gynnal asedau diwylliannol a chymunedol yn gwneud popeth o fewn eu gallu i'w cynnal yn iawn? Diolch.
English: Llywydd, I've no doubt the Member will make those points to the proper authority, which in this case is Cardiff Council itself. He's right - Cardiff Council is responsible for it and is answerable to its local population, and Cardiff Council won a significant endorsement from the people here in Cardiff in only May of this year. I will just add only this, Llywydd, that the leader of the council was very clear in his conversation with me today that there is no suggestion in any of the discussions that he is holding that the council would cease to be owner of the freehold of St David's Hall.
Welsh: Llywydd, nid oes gennyf unrhyw amheuaeth y bydd yr Aelod yn gwneud y pwyntiau hynny i'r awdurdod priodol, sef Cyngor Caerdydd ei hun yn yr achos hwn. Mae e'n iawn - Cyngor Caerdydd sy'n gyfrifol amdani ac mae'n atebol i'w boblogaeth leol, ac fe gafodd Cyngor Caerdydd gefnogaeth sylweddol gan y bobl yma yng Nghaerdydd ym mis Mai eleni. Dim ond i ychwanegu hyn, Llywydd, yr oedd arweinydd y cyngor yn glir iawn yn ei sgwrs â mi heddiw nad oes awgrym yn yr un o'r trafodaethau y mae'n eu cynnal y byddai'r cyngor yn peidio â bod yn berchen ar rydd-ddaliad Neuadd Dewi Sant.
English: Good afternoon, First Minister. I don't live in Cardiff, but, as a child and a young person living and brought up in north Wales, I attended many concerts at St David's Hall, and some of those, I have to say, on my own, as I could often not find somebody to come with me to some of those events. I won't give you the list of those concerts that I went to, but they were very unique, shall we say. St David's Hall is seen as a national venue, and I've heard what you've said, and it's comforting to hear that you share my view that St David's Hall should remain within public hands. It is indeed something that we across Wales want to see remaining in public hands, ensuring that it continues to deliver on that musical heritage that it has. Diolch yn fawr iawn.
Welsh: Prynhawn da, Prif Weinidog. Nid wyf yn byw yng Nghaerdydd, ond, fel plentyn a pherson ifanc yn byw ac wedi fy magu yn y gogledd, bues i mewn sawl cyngerdd yn Neuadd Dewi Sant, a rhai o'r rheiny, mae'n rhaid i mi ddweud, ar fy mhen fy hun, gan nad oeddwn i'n aml yn gallu dod o hyd i rywun i ddod gyda mi i rai o'r digwyddiadau hynny. Ni wnaf roi'r rhestr o'r cyngherddau hynny yr es i iddyn nhw, ond roedden nhw'n unigryw iawn, fyddwn ni'n dweud. Mae Neuadd Dewi Sant yn cael ei gweld fel lleoliad cenedlaethol, ac rwyf wedi clywed yr hyn a ddywedoch chi, ac mae'n gysur clywed eich bod yn rhannu fy marn y dylai Neuadd Dewi Sant aros o fewn dwylo cyhoeddus. Yn wir rydym ni i gyd ledled Cymru eisiau ei gweld yn aros yn nwylo cyhoeddus, gan sicrhau ei bod yn parhau i gyflawni'r dreftadaeth gerddorol honno sydd ganddi. Diolch yn fawr iawn.
English: Well, Llywydd, I certainly agree that the hall has had an exceptional 40-year history. Seeing this question, I was reminded of a very early visit I made to the hall, back at the very start of its existence, where I attended a concert of music by Delius, conducted by Eric Fenby, who, as a young man, had written down the music as Delius composed it. Delius was blind in later life, and as a young man, Fenby had been his amanuensis, as it's called, and, very much later in his life, there he was in St David's Hall, conducting the music that he himself had written down. It was utterly memorable at the time; it remains with me ever since. So, I absolutely recognise the point that the Member has made about that history. Cardiff Council will go on, I am sure, securing the public interest in whatever arrangement it makes for the future of the hall. Nobody, though, should believe that 12 years of austerity, despite everything that this Chamber has done to try to protect the budgets of local authorities, does not have a very significant impact on the ability of local authorities right across Wales to deliver services in the way that they may prefer to choose them. They have to find other ways, creative ways, sometimes, of making sure that the public interest, and there is a very clear public interest in making sure that St David's Hall continues to be a successful music venture - to find ways in which that can be made to happen.
Welsh: Wel, Llywydd, rwy'n sicr yn cytuno bod y neuadd wedi cael hanes eithriadol dros y 40 mlynedd. O weld y cwestiwn hwn, cefais fy atgoffa o ymweliad cynnar iawn a wnes i â'r neuadd, yn ôl ar ddechrau ei bodolaeth, pan es i gyngerdd o gerddoriaeth gan Delius, dan arweiniad Eric Fenby, a oedd, fel dyn ifanc, wedi ysgrifennu'r gerddoriaeth i lawr wrth i Delius ei chyfansoddi. Roedd Delius yn ddall yn ddiweddarach yn ei fywyd, ac fel dyn ifanc, roedd Fenby wedi bod yn amanuensis iddo, fel mae'n cael ei alw, ac, yn ddiweddarach iawn yn ei fywyd, yno yr oedd yn Neuadd Dewi Sant, yn arwain y gerddoriaeth yr oedd ef ei hun wedi ei hysgrifennu i lawr. Roedd yn hollol gofiadwy ar y pryd; mae wedi aros gyda mi byth ers hynny. Felly, rwy'n cydnabod yn llwyr y pwynt y mae'r Aelod wedi'i wneud am yr hanes hwnnw. Bydd Cyngor Caerdydd yn mynd yn ei flaen, rwy'n siŵr, i sicrhau budd y cyhoedd ym mha bynnag drefniant a wna ar gyfer dyfodol y neuadd. Ond ni ddylai neb gredu nad yw 12 mlynedd o gyni, er gwaethaf popeth y mae'r Siambr hon wedi'i wneud i geisio gwarchod cyllidebau awdurdodau lleol, yn cael effaith sylweddol iawn ar allu awdurdodau lleol ledled Cymru i ddarparu gwasanaethau yn y ffordd y dymunen nhw eu darparu. Mae'n rhaid iddyn nhw ddod o hyd i ffyrdd eraill, ffyrdd creadigol, weithiau, o wneud yn siŵr bod budd y cyhoedd, ac mae budd cyhoeddus clir iawn mewn sicrhau bod Neuadd Dewi Sant yn parhau i fod yn fenter gerddoriaeth lwyddiannus - i ddod o hyd i ffyrdd y gellir gwneud i hynny ddigwydd.
English: I put my name down to follow up on this question without realising how many people would also be doing the same, but I would like to add my voice. I've been contacted by a constituent, who plays regularly in an orchestra at St David's Hall. I was going to say 'a cross-party voice', but it's disappointing to hear Joel James making a party political attack on Cardiff Council, since, as you've already said, the austerity agenda has been very significantly impacting the ability of local authorities to sustain these kinds of venues since 2010. That said, the constituent who contacted me wanted to emphasise his concern that a private operator might not see the same kind of cultural importance of the diversity that is currently presented at St David's Hall and would like that to continue, and would like that to be communicated to Cardiff Council.
Welsh: Rhoddais fy enw i lawr i gyfrannu at y cwestiwn hwn heb sylweddoli faint o bobl fyddai hefyd yn gwneud yr un peth, ond hoffwn ychwanegu fy llais. Cysylltodd etholwr â mi, sy'n chwarae'n rheolaidd mewn cerddorfa yn Neuadd Dewi Sant. Roeddwn i'n mynd i ddweud 'llais trawsbleidiol', ond mae'n siomedig clywed Joel James yn gwneud ymosodiad plaid wleidyddol ar Gyngor Caerdydd, oherwydd, fel rydych chi eisoes wedi ei ddweud, mae'r agenda cyni wedi bod yn effeithio'n sylweddol iawn ar allu awdurdodau lleol i gynnal y mathau hyn o leoliadau ers 2010. Wedi dweud hynny, roedd yr etholwr a gysylltodd â mi eisiau pwysleisio ei bryder ei fod yn bosibl na fyddai gweithredwr preifat yn gweld yr un math o bwysigrwydd diwylliannol yn yr amrywiaeth sy'n cael ei gyflwyno yn Neuadd Dewi Sant ar hyn o bryd ac roedd yn dymuno i hynny barhau, a hoffai i hynny gael ei gyfleu i Gyngor Caerdydd.